El Sistema d'Informació d'Execució Penal de Catalunya ha de donar suport a les necessitats de l'execució penal de Catalunya en els àmbits d'adults, menors i víctimes, utilitzant palanques tecnològiques com la tramitació electrònica, els sistemes de biometria, la interoperabilitat i l'autoservei, i garantir l'eficàcia, eficiència i seguretat que requereix el món de l'execució penal.
En aquest projecte s'inclouen alguns dels blocs que conformaran el SIEP, concretament:
-L'anàlisi funcional de tot el sistema d'informació, a partir de l'anàlisi i la descripció dels procediments de l'execució penal, amb la finalitat d'homogeneïtzar-lo i optimitzar-lo.
-La construcció i desplegament dels mòduls de l'àmbit de víctimes i dels mòduls tecnològics i transversals que serviran de base també als àmbits de menors i adults (tramitació electrònica, gestió documental, signatura electrònica, interoperabilitat, accés i seguretat).
-La construcció i desplegament als centres penitenciaris ordinaris i als centres oberts d'un mòdul de biometria per controlar els interns en l'entrada i sortida dels centres i l'accés a les comunicacions.
-La implantació de l'ús de videoconferència per facilitar la comunicació dels interns, tant de centres penitenciaris com de centres educatius, amb l'exterior, en particular amb els seus advocats i familiars i amb l'Administració de justícia.
S'hi inclou la construcció i desplegament d'un mòdul d'agenda per gestionar les reserves de les sales de videoconferència dels centres.
Beneficiaris: Generalitat de Catalunya – Departament de Justícia – Direcció General de Serveis Penitenciaris (DGSP), Direcció General d'Execució Penal a la Comunitat i de Justícia Juvenil (DGEPCJJ).
Objectius: El projecte SIEP s'emmarca dins l'Eix 2, Millorar l'ús i qualitat de les TIC i el seu accés, i consisteix en el reforç de les aplicacions de les tecnologies de la informació i de la comunicació per a l'administració electrònica, l'aprenentatge electrònic, la inclusió electrònica, la cultura electrònica i la sanitat electrònica, i amb l'objectiu específic de promoure els serveis públics digitals, l'alfabetització digital, e‐aprenentatge, e‐inclusió, e-salut.
Termini d'execució previst: Del novembre de 2014 al desembre de 2018.
Actuació núm. 1 - SIEP (Sistema d'Informació d'Execució Penal) – Anàlisi funcional del sistema i implantació del mòdul d'Atenció a la Víctima.
Actuació núm. 3 - Videoconferència.
El projecte s'emmarca dins l'Eix 2, Millorar l'ús i qualitat de les TIC i el seu accés, i consisteix a desenvolupar i desplegar un nou sistema d'informació per a la gestió dels procediments judicials amb participació dels òrgans i unitats pròpies de l'Administració de Justícia, així com per a la gestió de la participació i les comunicacions amb els actors que s'hi relacionen, des dels producradors fins a advocats i graduats socials, passant pels cossos policials, etc.
La base del nou sistema gravita sobre l'expedient electrònic i l'impuls processal, i ha de permetre dotar cada una de les diferents unitats de les eines per millorar tant l'eficiència com l'eficàcia en les seves funcions.
El projecte ha de permetre assolir les fites següents:
-Desplegament de tramitació civil i social a jutjats i a seccions civils.
-Desplegament del Sistema d'Informació SI IMLCFC en algunes divisions de l'Institut de Medicina Legal i Ciències Forenses de Catalunya.
-Pilot de la tramitació SCPE civil a un servei comú processal d'execució juntament amb les corresponents unitats processals de suport directe (UPSD).
-Desplegament del mòdul de Registre de Guàrdia (RGU) a tots els registres de guàrdia de Catalunya, incloent les comunicacions telemàtiques amb el cos de Mossos d'Esquadra i els centres assistencials de salut de Catalunya.
-Pilot i desplegament de tramitació contenciosa a una part dels jutjats contenciosos de Catalunya (fins al 2018).
-Disposar del catàleg complet de requeriments de tramitació d'instrucció i VIDO (INSVIDO) pels jutjats d'instrucció i de violència sobre la dona.
-Gravació dels judicis i compareixences.
Beneficiaris: Generalitat de Catalunya – Departament de Justícia – Direcció General de Modernització de l'Administració de Justícia (DGMAJ).
Objectius: Millorar l'ús, qualitat de les TIC i el seu accés; reforç de les aplicacions de les tecnologies de la informació i de la comunicació amb vista a promoure els serveis públics digitals, l'alfabetització digital, e‐aprenentatge, e‐inclusió, e-salut.
Termini d'execució previst: Del gener de 2014 al desembre de 2018.
Actuació núm. 1 - Registre de la guàrdia i interoperabilitat amb el cos de mossos d'esquadra i centres assistencials de salut.
Actuació núm. 2 - Tramitació: noves jurisdiccions i mòduls complementaris.
Actuació núm. 3 - Desplegaments de mòduls d'e-justícia.cat.
Actuació núm. 4 - Sistema de gravació de vistes.
La finalitat del projecte és dotar d'un sistema de registre i gestió electrònica a l'activitat registral de l'Administració per tramitar i donar resposta a les sol·licituds dels ciutadans i les entitats jurídiques, a través de les TIC, en compliment legal de la simplificació administrativa per al Registre de grups d'interès, el Registre de parelles estables, la Seu electrònica judicial i els Tràmits GSIT.
-La transparència i visibilitat de la informació pública i els expedients administratius.
-L'impuls dels mitjans electrònics en la tramitació d'expedients administratius: sol·licituds telemàtiques, notificacions electròniques, reclamacions de documentació i esmenes digitals, signatura digital, etc.
-La interoperabilitat amb altres sistemes de les administracions públiques.
- El desenvolupament del portal de tràmits de l'Administració de Justícia a Catalunya.
Beneficiaris: Generalitat de Catalunya – Departament de Justícia – Direcció General de Dret i d'Entitats Jurídiques (DGDEJ).
Objectius: El projecte s'emmarca dins l'Eix 2, Millorar l'ús i qualitat de les TIC i el seu accés, i consisteix en el reforç de les aplicacions de les tecnologies de la informació i de la comunicació per a l'administració electrònica, l'aprenentatge electrònic, la inclusió electrònica, la cultura electrònica i la sanitat electrònica, dins l'objectiu específic de promoure els serveis públics digitals, l'alfabetització digital, e‐aprenentatge, e‐inclusió, e-salut.
Termini d'execució previst: Del gener de 2015 al desembre de 2018.
Actuació núm. 1 - Grups d'interès.
Actuació núm. 2 - Parelles de fet.
Actuació núm. 3 - Tràmits de GSIT.
Actuació núm. 4 - Seu electrònica.
Programa operatiu FEDER de Catalunya 2007-2013, Eix 1, Economia del coneixement i desenvolupament empresarial, actuació Infraestructures tecnològiques per a la modernització de l'Administració de justícia i la implantació de l'oficina judicial a Catalunya.
El sistema e-justícia.cat és el nou sistema d'informació que ha de substituir al fins ara existent als òrgans judicials, amb la finalitat de modernitzar l'Administració de la justícia a Catalunya.
El projecte ha consistit en l'anàlisi, disseny, desenvolupament i l'aplicació d'un nou sistema d'informació i la seva articulació a través de diferents mòduls de gestió adaptats al nou model organitzatiu.
Un dels avenços d'aquest projecte és l'expedient digital, que permet la transmissió telemàtica de dades i documents.
Institucions i països participants (líders i socis)
És un projecte cofinançat en què l'ens executor i el beneficiari de la subvenció és el Departament de Justícia.
Modernitzar l'Administració de justícia a Catalunya, per aconseguir una justícia més àgil i propera al ciutadà.
Un nou model d'oficina judicial oberta al ciutadà i que minimitzi l'ús del paper.
Per aplicar aquest model d'oficina judicial es requereix convertir les noves tecnologies en l'eina principal de treball i de comunicació entre òrgans judicials, operadors jurídics i ciutadans.
El calendari d'execució de les operacions per a un cofinançament FEDER es va iniciar el 2007 i es va finalitzar el 2013.
- Serveis d'anàlisi, disseny tècnic i implantació del sistema d'informació e-justícia.cat
- Desplegament del mòdul de serveis comuns de gestió processal
- Desplegament de la gestió de requeriments policials
- Desplegament de la gestió d'efectes
- Desplegament dels mòduls transversals: editor (EDI), organitzador (ORG), comunicacions amb entitats externes (CEE), signatura electrònica (SIG) i gestió de documents (GDO)
- Aplicació i manteniment de la integració dels mòduls de registre (REG) i repartiment (REP) amb la tramitació (TRA) i la unificació dels mòduls REG i REP.
El cost total del projecte va ser 8.603.147,40 €, dels quals FEDER va cofinançar una despesa elegible de 6.600.000 €.